Sud boshqaruvchilari faoliyatini tashkil etish chora-tadbirlari toʻgʻrisida
(resolution, 2025-12-16)

Oʻzbekiston Respublikasi Prezidentining “Toʻlovga qobiliyatsizlik taomillarini yanada soddalashtirish va sud boshqaruvchilari faoliyatini tubdan takomillashtirish chora-tadbirlari toʻgʻrisida” 2019-yil 1-fevraldagi PQ-4146-son qaroriga muvofiq hamda toʻlovga qobiliyatsizlik tartib-taomillarini amalga oshirishda sud boshqaruvchilari faoliyatining zarur normativ-huquqiy bazasini taʼminlash maqsadida Vazirlar Mahkamasi qaror qiladi: 1. Quyidagilar: Sud boshqaruvchisi attestatini olish uchun talabgorlarni oʻqitish va sud boshqaruvchilari malakasini oshirish tartibi toʻgʻrisidagi nizom 2-ilovaga muvofiq tasdiqlansin. 3. Oʻzbekiston Respublikasi Hukumatining 3-ilovaga muvofiq ayrim qarorlari oʻz kuchini yoʻqotgan deb hisoblansin. 4. Oʻzbekiston Respublikasi Davlat aktivlarini boshqarish agentligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 41. Ushbu qarorning 1-ilovasida nazarda tutilgan sud boshqaruvchisi talabgoriga malaka attestatini berish boʻyicha davlat xizmati, mazkur qaror rasmiy eʼlon qilingan kundan eʼtiboran ikki oy oʻtgach amalga kiritiladi. 5. Mazkur qarorning bajarilishini nazorat qilish Oʻzbekiston Respublikasi Bosh vazirining investitsiya va tashqi iqtisodiy aloqalar masalalari boʻyicha oʻrinbosari E.M. Ganiyev va Oʻzbekiston Respublikasi Davlat aktivlarini boshqarish agentligi direktori A.Ya. Xaydarov zimmasiga yuklansin. 1. Mazkur Nizom “Toʻlovga qobiliyatsizlik toʻgʻrisida”gi Oʻzbekiston Respublikasining Qonuniga muvofiq sud boshqaruvchisi attestatini olish uchun talabgorlarni oʻqitish va sud boshqaruvchilari malakasini oshirishni tashkil etish tartibini belgilaydi. 2. Ushbu Nizomda quyidagi asosiy tushunchalar qoʻllaniladi: sud boshqaruvchisining attestati — sud boshqaruvchilariga qoʻyiladigan malaka va professional talablarga mos kelish uchun Oʻzbekiston Respublikasi Davlat aktivlarini boshqarish agentligida (keyingi oʻrinlarda Agentlik deb ataladi) attestatsiyadan oʻtganlikni tasdiqlovchi hujjat; sud boshqaruvchisi (muvaqqat boshqaruvchi, sanatsiya boshqaruvchisi, tashqi boshqaruvchi, tugatish boshqaruvchisi, moliyaviy boshqaruvchi) — toʻlovga qobiliyatsizlik tartib-taomillarini oʻtkazish uchun sud tomonidan tayinlanadigan shaxslar; talabgor — guvohnoma olish uchun oʻquv kursida oʻqiydigan shaxs; guvohnoma — tasdiqlangan maxsus oʻquv kursiga muvofiq sud boshqaruvchilarini tayyorlash boʻyicha maxsus kurslarda oʻqiganlikni tasdiqlovchi va sud boshqaruvchisi attestatini olish uchun asos boʻladigan hujjat; maxsus dastur — talabgorlarni oʻqitish va sud boshqaruvchilari malakasini oshirish boʻyicha oʻquv dasturi; sertifikat — sud boshqaruvchisi malaka oshirish kurslarida oʻqiganligini tasdiqlovchi hujjat. 3. Talabgor sud boshqaruvchisi attestatini olish uchun kamida ikki yillik ish stajiga va oliy maʼlumotga ega boʻlishi lozim. 4. Talabgor Oʻzbekiston Respublikasi Vazirlar Mahkamasi huzuridagi Biznes va tadbirkorlik oliy maktabiga (keyingi oʻrinlarda Oliy maktab deb ataladi) ariza taqdim etadi. Bunda Oliy maktab quyidagi hujjatlarni tegishli davlat organlari va tashkilotlaridan mustaqil ravishda, shu jumladan “Elektron hukumat” tizimi idoralararo integratsiyalashuv platformasi orqali soʻrab oladi: pasport maʼlumotlari; oliy va oʻrta maxsus taʼlim muassasasida oʻqiganlikni tasdiqlovchi maʼlumotlar; ish stajini tasdiqlovchi maʼlumotlar. Talabgordan mazkur bandda nazarda tutilmagan hujjatlar taqdim etilishini talab qilishga yoʻl qoʻyilmaydi. 5. Talabgor tomonidan mazkur Nizomning 4-bandida nazarda tutilgan hujjatlar Oliy maktabga shaxsan, pochta yoki elektron aloqa vositalari orqali ularning olinganligini tasdiqlovchi xabarnoma bilan birga topshiriladi. 6. Oliy maktab talabgorning arizasi va unga ilova qilingan hujjatlar qabul qilingan sanadan boshlab uch ish kuni davomida oʻqishga ruxsat berish yoki rad etish haqida qaror qabul qiladi. Talabgorga oʻqishga rad etish toʻgʻrisida qaror qabul qilinganda, taqdim etilgan hujjatlar tegishli qaror qabul qilingan vaqtdan boshlab uch ish kunidan kechikmasdan rad etish sabablari koʻrsatilgan holda yozma ravishda qaytariladi. 7. Talabgorga quyidagi asoslar boʻyicha oʻqishga ruxsat berilmaydi: Talabgorning mazkur Nizomning 3-bandi talablariga mos kelmasligi; mazkur Nizomning 4-bandida nazarda tutilgan hujjatlarni toʻliq hajmda taqdim etilmaganda. Boshqa asoslar boʻyicha oʻqishni rad etishga yoʻl qoʻyilmaydi. 8. Oʻqitish belgilangan tartibda shartnoma asosida amalga oshiriladi. 9. Oliy maktab Oʻzbekiston Sud boshqaruvchilari assotsiatsiyasi (keyingi oʻrinlarda Assotsiatsiya deb ataladi) bilan birgalikda tegishli tashkilotlarning mutaxassislarini jalb etgan holda, talabgorlarni oʻqitish va sud boshqaruvchilari malakasini oshirish boʻyicha maxsus oʻquv dasturlarini ishlab chiqadi. 10. Maxsus oʻquv dasturi Agentlik bilan kelishiladi, Oliy maktab tomonidan tasdiqlanadi va Oliy maktabning rasmiy veb-saytida joylashtiriladi. 11. Sud boshqaruvchilarini tayyorlash tizimiga quyidagilar kiradi: sud boshqaruvchilarini qisqa muddatli kurslarda tayyorlash (100 va undan ortiq oʻquv soatlari); sud boshqaruvchilarini qayta tayyorlash (malakasini oshirish) (30 va undan ortiq oʻquv soatlari); sud boshqaruvchilarining oʻquv dasturiga muvofiq stajirovkalarini oʻtkazish. 12. Oʻquv dasturi modul prinsipi asosida amalga oshirilishi va bir nechta modulga (bloklar, qismlarga) boʻlinishi mumkin. Oʻqitishning modul tizimi turli modullar mavzularidan iborat alohida sikllar dasturlarini shakllantirish imkoniyatni nazarda tutadi. 13. Oʻquv dasturi quyidagi boʻlimlarni oʻz ichiga oladi: “Toʻlovga qobiliyatsizlik toʻgʻrisida”gi Oʻzbekiston Respublikasining Qonuni va bankrotlik sohasini tartibga soluvchi normativ-huquqiy hujjatlarning mazmun va mohiyatini; sud boshqaruvchisi faoliyatining amaliyotini; toʻlovga qobiliyatsizlik tartib-taomillarining ilgʻor xorijiy amaliyotini; buxgalteriya hisobi asoslarini; korporativ boshqaruvni; boshqa yoʻnalishlarni. 14. Oliy maktab Agentlik va Assotsiatsiya bilan kelishgan holda, talabgorlarni oʻqitish va sud boshqaruvchilari malakasini oshirishni tashkil etish boʻyicha oʻquv dasturiga tegishli taʼlim muassasalarini jalb etish yoʻli bilan qoʻshimchalar kiritishi mumkin. 15. Talabgorlarni oʻqitish va sud boshqaruvchilari malakasini oshirish ushbu Nizomga 1-ilovaga muvofiq sxemaga asosan amalga oshiriladi. 16. Talabgorlarni oʻqitish va sud boshqaruvchilari malakasini oshirishni tashkil etish ularning toʻlovga qobiliyatsizlik tartib-taomillarini amalga oshirish va toʻlovga qobiliyatsizlik toʻgʻrisidagi ishni sudda koʻrib chiqish sohasida bilim olishiga yoʻnaltirilgan. 17. Oliy maktab boshqa mutaxassislarni, fuqarolik, iqtisodiy va boshqa qonunchilik sohasida maxsus bilimlarga ega boʻlgan shaxslarni, texnik qoʻllab-quvvatlashni amalga oshirish, oʻqitish, moderatsiya uchun maydonchalar taqdim etish, shuningdek, spikerlar hamda boshqa turdosh xizmat koʻrsatish maqsadida boshqa tashkilotlarni jalb qilgan holda, talabgorlarni oʻqitadi va sud boshqaruvchilari malakasini oshiradi. 18. Oliy maktab talabgorlarni oʻqitish va sud boshqaruvchilari malakasini oshirish boʻyicha Oʻzbekiston Respublikasi hududlarida sayyor oʻquv kurslarini tashkil etishi mumkin. 19. Talabgorlarni oʻqitish va sud boshqaruvchilari malakasini oshirish sohasida seminarlar, konferensiyalar, ilmiy va amaliy tadbirlarni oʻtkazish dasturlari Agentlik bilan kelishiladi. 20. Sud boshqaruvchisi har ikki yilda malakasini oshiradi va unga tegishli sertifikat beriladi. 21. Talabgorlarning ushbu Nizomda belgilangan tartibda oʻqiganligi va sud boshqaruvchilari malakasini oshirganligi guvohnoma va (yoki) sertifikat olishga asos boʻladi. 22. Talabgorlarning oʻqiganligi toʻgʻrisidagi guvohnoma va sud boshqaruvchilari malakasini oshirganligi haqidagi sertifikat ushbu Nizomga 2 va 3-ilovalarga muvofiq shakllar boʻyicha maxsus blankalarda rasmiylashtiriladi hamda ular Oʻzbekiston Respublikasining barcha hududlarida yuridik kuchga ega boʻladi. 23. Guvohnoma va (yoki) sertifikat blankalari qatʼiy hisobda turadigan hujjatlar hisoblanadi, himoyalanganlik darajasiga, hisobga olish seriyasi va tartib raqamiga ega boʻladi. Guvohnoma va (yoki) sertifikat blankalari Oliy maktab buyurtmasiga asosan “Davlat belgisi” davlat unitar korxonasida bosma usulda tayyorlanadi. 24. Guvohnoma va (yoki) sertifikat Oliy maktab tomonidan oʻquv kurslari yakunlangandan soʻng uch kunlik muddatda rasmiylashtiriladi hamda guvohnoma va (yoki) sertifikat egasiga imzo qoʻyish yoki boshqa shaxsga notarial tasdiqlangan ishonchnoma asosida beriladi. 25. Sud boshqaruvchisi malaka oshirganligi toʻgʻrisida tegishli sertifikatni olgandan soʻng besh kun ichida sertifikat nusxasini oʻzining shaxsiy maʼlumotiga tikish uchun Assotsiatsiyaga taqdim etadi. 26. Talabgorlarning oʻqiganligi va sud boshqaruvchilari malakasini oshirganligi toʻgʻrisidagi guvohnoma va (yoki) sertifikat egasi oʻz familiyasi (ismi, otasining ismi) yoki pasport maʼlumotlari oʻzgargan taqdirda, Oliy maktabga guvohnoma va (yoki) sertifikatni qayta rasmiylashtirish uchun ularning asl nusxalarini ilova qilgan holda ariza beradi. 27. Talabgorlarning oʻqiganligi va sud boshqaruvchilari malakasini oshirganligi toʻgʻrisidagi guvohnoma va (yoki) sertifikat yoʻqolgan yoki yaroqsiz holga kelgan taqdirda, guvohnoma va (yoki) sertifikat dublikati beriladi. 28. Ushbu Nizomni qoʻllashda kelib chiqadigan nizolar qonunchilikda belgilangan tartibda hal etiladi. 29. Ushbu Nizomning buzilishida aybdor boʻlgan shaxslar qonunchilikka muvofiq javobgar boʻladi. 1. Vazirlar Mahkamasining “Iqtisodiy nochor korxonalarning sud boshqaruvchilari faoliyatini tashkil etish chora-tadbirlari toʻgʻrisida” 2004-yil 23-martdagi 138-son qarori (Oʻzbekiston Respublikasi QT, 2004-yil, 3-son, 33-modda). 2. Vazirlar Mahkamasining “Oʻzbekiston Respublikasi hukumatining ayrim qarorlariga oʻzgartirishlar kiritish toʻgʻrisida” 2005-yil 12-avgustdagi 196-son qaroriga 2-ilovaning 39-bandi. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 2010-yil 9-noyabrdagi 248-son qaroriga (Oʻzbekiston Respublikasi QT, 2010-yil, 11-son, 58-modda) ilovaning 11-bandi. 5. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2013-yil 6-fevraldagi 30-son qaroriga (Oʻzbekiston Respublikasi QT, 2013-yil, 2-son, 9-modda) ilovaning 4-bandi. 6. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida” 2013-yil 9-sentabrdagi 244-son qaroriga (Oʻzbekiston Respublikasi QT, 2013-yil, 9-son, 64-modda) 1-ilovaning 39-bandi. 7. Vazirlar Mahkamasining “Vazirlar Mahkamasining “Iqtisodiy nochor korxonalarning sud boshqaruvchilari faoliyatini tashkil etish chora-tadbirlari toʻgʻrisida” 2004-yil 23-martdagi 138-son qaroriga oʻzgartirish va qoʻshimchalar kiritish toʻgʻrisida” 2013-yil 8-oktabrdagi 277-son qarori (Oʻzbekiston Respublikasi QT, 2013-yil, 10-son, 73-modda). 8. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2015-yil 31-martdagi 76-son qaroriga ilovaning 2-bandi (Oʻzbekiston Respublikasi QT, 2015-yil, 3-son, 23-modda). 9. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida” 2017-yil 16-avgustdagi 638-son qaroriga 1-ilovaning 29-bandi. 10. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida” 2018-yil 19-yanvardagi 34-son qaroriga 1-ilovaning 20-bandi.